**Smartpoint s.r.o.**

**Jánošíkova 1607/2, 901 01 Malacky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREVÁDZKOVÝ PORIADOK**

**Čerpacia stanica Malacky Továrenská 15**

**platný od 01.02.2020**

V areály čerpacej stanici na Továrenskej ulici 15 v Malackách sa nachádza samoobslužný výdajný stojan pohonných hmôt.

Zákazník môže tankovať nasledovnú druhy pohonných hmôt:

* motorová nafta B7 (norma STN EN 590).

Za vydané pohonné hmoty môže zákazník platiť iba bezhotovostne, a to prostredníctvom:

* platobných kariet
* faktúr/daňových dokladov – platí iba pre zákazníkov, ktorí majú s prevádzkovateľom uzatvorenú zmluvu na nákup pohonných hmôt.

Čerpacia stanica má nepretržitú prevádzku 24/7.

**I.**

**ÚVODNÉ USTANOVENIA**

1. Tento prevádzkový poriadok upravuje pravidlá čerpania pohonných hmôt na čerpacej stanici prevádzkovateľa, spoločnosti Smartpoint s.r.o., v areály na Továrenskej ulici 15 v Malackách.
2. Pokiaľ tento prevádzkový poriadok priznáva práva a/alebo ukladá povinnosti zákazníkom, rozumejú sa tým kupujúci, ktorí, ktorí najmä na základe osobitného zmluvného vzťahu s prevádzkovateľom možnosť využívať služby čerpacej stanice a ďalej ostatní zákazníci bez zmluvného vzťahu, ktorí majú záujem využívať služby čerpacej stanice.

**II.**

**VŠEOBECNÉ USTANOVENIA A POVINNOSTI ZÁKAZNÍKA**

1. Vjazd a výjazd k čerpacej stanici je upravený dopravným značením. Zákazník je povinný dodržiavať toto dopravné značenie, pokyny prevádzkovateľa ako aj ust. zák. č. 8/2009 Z.z. O premávke na pozemných komunikáciách v znení neskorších predpisov, prípadne iných právnych predpisov vzťahujúcich sa na premávku na pozemných a iných komunikáciách.
2. Najvyššia povolená rýchlosť v areály čerpacej stanice je 20 km/h.
3. Výdajný stojan pohonných hmôt slúži na prečerpávanie pohonných hmôt z nádrže do nádrží motorových vozidiel. Tieto motorové vozidlá musia byť v riadnom technickom stave a musia byť schválené k používaniu a prevádzke. Motorové vozidlá nesmú mať poškodenú nádrž.
4. Zákazník je povinný starať sa, aby na majetku prevádzkovateľa nevznikla škoda, pričom zodpovedá za všetky prípadné škody spôsobené ním alebo jeho vozidlom na majetku prevádzkovateľa.
5. Zákazník môže využívať k výdajnému stojanu výlučne prístupovú cestu vyznačenú dopravným značením. Pri výjazde od výdajného stojanu je zákazník povinný využiť výjazd označený dopravným značením.
6. Zákazník je povinný dodržiavať všetky výstražné nápisy, dopravné značky, pokyny prevádzkovateľa, ako aj tento prevádzkový poriadok.
7. Zákazník je povinný dodržiavať všetky bezpečnostné a požiarne predpisy, vrátane predpisov o nakladaní s odpadmi.
8. Zákazník je povinný dodržiavať čistotu a poriadok v areály čerpacej stanice.
9. Zákazník je povinný tankovať tak, aby nedošlo k úniku alebo rozliatu pohonných hmôt z nádrže alebo z tankovacej pištole.
10. Zákazník je povinný dodržiavať zásady bezpečného tankovania.

**III.**

**ZÁSADY BEZPEČNÉHO TANKOVANIA**

1. Pri vjazde na čerpaciu stanicu treba spomaliť vozidlo.
2. Pred tankovaním vypnúť motor, zaradiť neutrál a zatiahnuť ručnú brzdu, zabráni sa tak nechcenému pohybu auta počas tankovania, a tým vytrhnutiu tankovacej pištole.
3. Pred tankovaním ukončiť hovor na mobile a počas tankovania netelefonovať.
4. Na čerpacej stanici platí prísny zákaz fajčenia a manipulácie s otvoreným ohňom, ktorý by mohol spôsobiť požiar.
5. Pred tankovaním (pri vystúpení z vozidla) sa odporúča dotknúť napríklad dverí vozidla, na zbavenie sa statickej elektriny. Elektrický náboj môže zapáliť výpary motorových hmôt.
6. Pri tankovaní do kanistra je potrebné kanister vždy položiť na zem, tak aby bolo hrdlo v kontakte s pištoľou a kanister sa tak nepreplnil.

**IV.**

**POSTUP PRI TANKOVANÍ A PLATENÍ PLATOBNOU KARTOU**

V prípade, ak chce zákazník platiť platobnou kartou, postupuje podľa inštrukcií na výdajnom stojane:

1. Na obrazovke, ktorá sa nachádza na výdajnom stojane, zákazník zvolí predbežnú maximálnu sumu tankovania.
2. Po vložení platobnej karty do čítačky platobných kariet na výdajnom stojane a zadaní PIN-u prebehne predautorizácia, zablokovanie zvolenej sumy na bankovej karte. Na výdajnom stojane sa nachádza čítačka bezkontaktných zákazníckych kariet a aj platobný termínál.
3. Po úspešnom zablokovaní požadovanej sumy môže zákazník začať tankovať.
4. Zákazník vloží tankovaciu pištoľ do nádrže a začne tankovať. Pri dosiahnutí zákazníkom zadanej sumy sa tankovanie automaticky zastaví.
5. Po dotankovaní bude na zákazníkovom bankovom účte zúčtovaná suma, ktorú zákazník skutočne natankoval.
6. Daňový doklad bude vytlačený až po dotankovaní.

**V.**

**POSTUP PRI TANKOVANÍ NA FAKTÚRU**

Platiť formou faktúry/daňového dokladu môžu iba zákazníci s právoplatnou Kúpnou zmluvou o predaji pohonných hmôt. Títo zákazníci majú aktivovaný čip, na základe ktorého môžu pohonné hmoty čerpať.

1. Na výdajnom stojane vpravo dole sa nachádza čítačka čipov. Zákazník musí pred tankovaním priložiť k čítačke čip a zadať štvormiestny PIN.
2. Zákazník vloží tankovaciu pištoľ do nádrže a začne tankovať.
3. Po natankovaní požadovaného množstva PHM založí zákazník pištoľ naspäť do výdajného stojanu.
4. Po založení tankovacej pištole na pre zákazníka vytlačí doklad, na ktorom sú informácie o dátume a čase tankovania, jednotkovej cene, o celkovo natankovanom množstve a o celkovej sume za tankovanie. Tento doklad nie je daňovým dokladom.

Prevádzkovateľ, v zmysle Kúpnej zmluvy o predaji pohonných hmôt, vystaví k 15. dňu a k poslednému kalendárnemu dňu mesiaca kupujúcemu faktúru/daňový doklad. Podkladom pre vystavenie faktúry je automaticky vygenerovaný výstup Prehľad odberov.

**VI.**

**ZÁVEREČNÉ USTANOVENIA**

1. Prevádzkový poriadok v jeho platnom znení sú povinní dodržiavať všetky zákazníci čerpacej stanice na Továrenskej ulici 15 v Malackách.
2. Prevádzkový poriadok nadobudol účinnosť dňa 01.02.2020. Prevádzkovateľ si vyhradzuje právo meniť a dopĺňať prevádzkový poriadok, pričom každá takáto zmena nadobudne účinnosť dňom jej schválenia prevádzkovateľom.
3. Prevádzkový poriadok v platnom znení bude viditeľným spôsobom umiestnený v areály čerpacej stanice, ako aj na webovej stránke prevádzkovateľa [www.smartpoint.sk](http://www.smartpoint.sk/).

Prevádzkovateľ:

Smartpoint s.r.o.

V Malackách, dňa 01.02.2020